text: ১৭ মার্চ ২০২১ খ্রিষ্টাব্দে হেফাজত ইসলামের সমর্থকরা সুনামগঞ্জের হিন্দু অধ্যুষিত নোয়াগাও নামক শাল্লার একটি গ্রামে হিন্দুদের বাড়িঘরে হামলা চালায়। পুলিশের ভাষ্যমতে ৬০-৭০টি বাড়িঘর ভাঙচুর ও আসবাবপত্র তছনছ করা হয়েছে। হেফাজত ইসলামের কেন্দ্রীয় কমিটির সহ-সাংগঠনিক সম্পাদক মাওলানা আতাউল্লাহ আমিন ওই হামলার সঙ্গে তাদের কোনো সম্পৃক্ততার কথা অস্বীকার করেছেন।
  
  প্রেক্ষাপট
  ১৫ মার্চ শাল্লার পার্শ্ববর্তী উপজেলা দিরাই উপজেলায় হেফাজতে ইসলাম আয়োজিত সম্মেলনে সংগঠনটির যুগ্ম মহাসচিব মামুনুল হক বক্তব্য দেন। বঙ্গবন্ধুর ভাস্কর্য বিরোধিতাকারী হিসেবে তাকে আখ্যায়িত করে তার সমালোচনা করে ফেইসবুকে একটি পোস্ট দেন স্থানীয় হিন্দু যুবক ঝুমন দাশ। ওই ঘটনাকে ধর্মীয় উসকানি আখ্যায়িত করে ওই এলাকার মামুনুল হকের অনুসারীরা মঙ্গলবার রাতে বিক্ষোভ মিছিল করে। পরিস্থিতি নিয়ন্ত্রণে আনতে পুলিশ রাতেই ওই যুবককে আটক করে। ১৭ মার্চ সকাল ৯ টার দিকে কাশিপুর, নাচনী, চণ্ডিপুরসহ কয়েকটি মুসলিম অধ্যুষিত গ্রামের মামুনুল হকের কয়েক হাজার অনুসারী দেশীয় অস্ত্রশস্ত্র ও লাঠিসোটা নিয়ে নোয়াগাও গ্রামে অতর্কিত হামলা চালায়। হাজারো মানুষের আক্রমণে গ্রাম ছেড়ে আত্মগোপনে যায় হিন্দু সম্প্রদায়ের লোকজন। সেসময় হেফাজত নেতার অনুসারীরা গ্রামে প্রবেশ করে। শাল্লা উপজেলার চেয়ারম্যানের বরাতে জানা যায় শতাধিক বাড়িতে ভাঙচুর করা হয়। বিত্তশালীদের ঘরে লুটপাট হয় বেশি। ভাঙচুর করা হয় অন্তত ৫টি মন্দির এবং প্রার্থনাঘরগুলোর বিগ্রহগুলো। একজন ভুক্তভোগীর তথ্যমতে ঝুমনকে গ্রেফতারের পর পুলিশ গ্রামবাসীকে আশ্বস্ত করেছিল, কোনো ধরনের অপ্রীতিকর ঘটনা ঘটবে না। কিন্তু পরদিনই এ ভাঙচুর চেয়ারম্যানের সামনেই সংগঠিত হয়।
  
  গ্রেফতার
  হামলার ৩০ ঘণ্টা পর মামলা হয় বলে স্থানীয় পুলিশের বরাতে জানা যায়।
  
  প্রতিক্রিয়া
  ১৮ মার্চ র‍্যাবের মহাপরিচালক শাল্লায় উপস্থিত হয়ে অপরাধীদেরকে উপযুক্ত সাজার আওতায় আনার আশ্বাস দেন। বিশিষ্ট ব্যক্তিবর্গ, এবং বিভিন্ন সংস্থা গুলো এক যুক্ত বিবৃতিতে ধর্মান্ধদের হামলার নিন্দা ও ক্ষতিগ্রস্থদের নিরাপত্তা নিশ্চিত করার দাবী জানান হয়। বিবৃতিতে প্রশ্ন তোলা হয়, প্রশাসনের নজরদারী থাকা সত্ত্বেও মসজিদের মাইক ব্যবহার করে কেমন করে উগ্রবাদী গোষ্ঠী একত্রিত হয়ে এরূপ মধ্যযুগীয় তাণ্ডব চালাতে পারল।  বাংলাদেশের ক্ষমতাসীন আওয়ামী লীগ সরকারের ভাতৃপ্রতিম সংগঠন ছাত্রলীগ সভাপতি এ ধরনের ঘটনায় আওয়ামী লীগ ও প্রশাসন কেন নীরব সে নিয়ে প্রশ্ন তোলেন। তিনি উদ্বিগ্নতা প্রকাশ করেন আওয়ামী লীগের মধ্যে সাম্প্রদায়িক লোকজন প্রবেশ করেছে কিনা। https://www.thedailystar.net/bangla/%E0%A6%B6%E0%A7%80%E0%A6%B0%E0%A7%8D%E0%A6%B7-%E0%A6%96%E0%A6%AC%E0%A6%B0/%E0%A6%86%E0%A6%93%E0%A7%9F%E0%A6%BE%E0%A6%AE%E0%A7%80-%E0%A6%B2%E0%A7%80%E0%A6%97%E0%A7%87-%E0%A6%95%E0%A6%BF-%E0%A6%B8%E0%A6%BE%E0%A6%AE%E0%A7%8D%E0%A6%AA%E0%A7%8D%E0%A6%B0%E0%A6%A6%E0%A6%BE%E0%A7%9F%E0%A6%BF%E0%A6%95-%E0%A6%B2%E0%A7%8B%E0%A6%95%E0%A6%9C%E0%A6%A8-%E0%A6%A2%E0%A7%81%E0%A6%95%E0%A7%87-%E0%A6%97%E0%A7%87%E0%A6%9B%E0%A7%87-%E0%A6%AA%E0%A7%8D%E0%A6%B0%E0%A6%B6%E0%A7%8D%E0%A6%A8-%E0%A6%A2%E0%A6%BE%E0%A6%AC%E0%A6%BF-%E0%A6%9B%E0%A6%BE%E0%A6%A4%E0%A7%8D%E0%A6%B0%E0%A6%B2%E0%A7%80%E0%A6%97-%E0%A6%B8%E0%A6%AD%E0%A6%BE%E0%A6%AA%E0%A6%A4%E0%A6%BF%E0%A6%B0-211421
  
  আরো দেখুন
  
  তথ্যসূত্র
title: বাংলাদেশে হিন্দু বিরোধী সহিংসতা ২০২১